Diari Oficial de la Generalitat Valenciana


Sumari del DOGV 9827, del 12-04-2024 (2024/2577)

Anunci de l'aprovació de l'informe ambiental i territorial estratègic de la modificació puntual número 12 del Pla general de Tavernes Blanques. Usos zona terciària.
--------------------------------------------------------------------------------------------------------------------------------------------------------------------

### Dades del document

Número de DOGV
:   9827

Data del DOGV
:   12-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2577


Data del document
:   22-03-2024

Organisme emissor
:   Ajuntament de Tavernes Blanques

Tipus de document
:   Anunci

Descriptors 

:   * administració local
    * pla d'urbanisme

Anunci de l'aprovació de l'informe ambiental i territorial estratègic de la modificació puntual número 12 del Pla general de Tavernes Blanques. Usos zona terciària. [2024/2577]  
La Junta de Govern Local, en la sessió celebrada el 7 de març de 2024, acorda emetre el següent informe ambiental i territorial estratègic de la modificació puntual núm. 12:  
  
A) Documentació  
La documentació objecte del present informe està integrada pel document per a l'avaluació ambiental i territorial estratègica simplificada i l'esborrany de la modificació del Pla general. Usos zona terciària.  
  
B) Planejament vigent  
El planejament municipal vigent és el Pla general de Tavernes Blanques (PGTB).  
  
C) Modificació puntual: l'objecte d'esta modificació és adequar els usos compatibles en la zona d'ordenació terciària prevista en el PGTB i regular la reserva de places d'aparcament assignades a l'ús educatiu.  
  
D) Característiques de la modificació puntual  
D.1) Àmbit d'actuació: l'àmbit de la modificació afecta únicament la zona terciària del sòl urbà del Pla general que està ja urbanitzada  
  
D.2) Canvi dels paràmetres i característiques de la modificació proposada  
L'objectiu d'esta modificació és que es puguen implantar usos de caràcter terciari en la zona intervinguda que, amb la regulació actual, només es permeten per a usos complementaris de les indústries, encara que l'ús industrial està prohibit.  
També es pretén regular la reserva de places d'aparcament assignades a l'ús educatiu.  
Les alternatives considerades en la modificació són:  
- Alternativa 0. La no aprovació de la modificació. Suposa el manteniment de la regulació i la normativa vigents.  
- Alternativa 1. L'abast es limita a modificar els usos permesos en la zona terciària. D'esta manera els usos esportius, espectacles, turisme, sanitari, cultural i religiós estarien permesos en edificis amb ús principal d'oficines o comercial.  
- Alternativa 2. L'abast es limita a modificar els usos permesos en la zona terciària, de manera diferent a l'alternativa 1, i la regulació de les places d'aparcament per a l'ús educatiu escolar. Es permeten els usos esportius, espectacles, turisme, sanitari, cultural i religiós sense la necessitat d'estar vinculats a un altre ús, de manera que poden implantar-se en totes les seues categories, en edifici exclusiu i també amb altres usos terciaris.  
Es modifica la regulació del nombre de places d'aparcament requerit per l'ús educatiu escolar.  
Segons justifica el document inicial estratègic, una vegada analitzades totes les alternatives, es valida l'Alternativa 2, per ser la que millor solució dona a la problemàtica urbanística plantejada sense generar noves afeccions territorials o ambientals:  
- El contingut de l'Alternativa 2 és modificar l'article 159, quant als usos permesos, i els articles 82 i 93, quant als aparcaments de l'ús educatiu escolar.  
D.3) Desenvolupament previsible del pla o programa  
En modificar l'articulat de les normes urbanístiques, sí que es permet els usos esportius, espectacles, turisme, sanitari, cultural i religiós en la zona terciària de manera autònoma i independent dels altres usos. Al mateix temps es regula un nombre de places d'aparcaments en l'ús educatiu escolar d'acord amb les característiques dels seus usuaris. Tot això sense alterar el caràcter ni la percepció del paisatge.  
D.4) Incardinació en l'Estratègia Territorial de la Comunitat Valenciana  
La modificació puntual del Pla general no té incidència en els instruments de planificació territorial o sectorial, i no presenta cap afecció sobre els diferents plans territorials vigents. Es limita a establir una nova regulació normativa d'usos compatibles, sense modificació de l'edificabilitat ja permesa en l'àmbit.  
  
E) Consultes  
L'Ajuntament, que té la condició d'òrgan promotor i òrgan ambiental i territorial, com que la proposta plantejada afecta exclusivament l'ordenació detallada del sòl urbà, ha sotmés a consultes la documentació indicada, per un termini de 20 dies hàbils, a les administracions públiques afectades següents:  
  
1. Servici Tècnic Municipal. Sí que emet informe.  
  
F) Identificació i valoració de possibles efectes adversos sobre el medi ambient  
El caràcter del paisatge que es deriva del planejament vigent no canvia amb la modificació proposada, ni s'alterarà la percepció del paisatge, ja que no modifica cap paràmetre urbanístic o aspecte fonamental relacionat amb això, edificabilitat total, ni es modifiquen les condicions de les edificacions…, ni de cap altre element del paisatge.  
La modificació prevista no comporta en si mateixa efectes negatius sobre el medi ambient, ni una especial incidència sobre el canvi climàtic.  
Atés el seu caràcter, no es considera necessari prendre mesures específiques per al seguiment ambiental. L'Ajuntament ha de garantir les mesures de prevenció i reducció dels efectes negatius sobre el medi ambient, necessàries en el moment de l'execució de la urbanització.  
  
No és necessari redactar un instrument de paisatge juntament amb la proposta de Pla.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics.  
Esta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental, de conformitat amb el que es preveu en la legislació d'avaluació ambiental.  
  
H) Justificació per a l'aplicació del procediment simplificat d'avaluació ambiental i territorial estratègica  
Atés l'abast de la modificació, hi és d'aplicació, segons establix l'article 46.3 i l'annex VIII del TRLOTUP, el procediment d'avaluació ambiental i territorial estratègica simplificada, ja que es considera una modificació menor del planejament vigent i no té efectes significatius negatius sobre el medi ambient i territori.  
  
I) Òrgan competent  
En virtut dels fonaments de dret següents, que conformen el règim legal urbanístic que regula el TRLOTUP, a l'efecte d'establir el procediment d'aprovació o modificació del planejament:  
1r. De caràcter previ.  
Tal com establixen els articles 48 i 49 del Decret legislatiu 1/2021, l'Ajuntament de Tavernes Blanques s'instituïx en òrgan promotor i substantiu, i la Junta de Govern Local és l'òrgan ambiental i territorial municipal, segons la delegació efectuada en el Decret 95 de 25.01.2024.  
  
2n. Motivació del procediment EATE simplificat. Article 46.3 del TRLOTUP.  
- No comporta canvis que puguen afectar el territori ni el medi ambient.  
- És una modificació menor del planejament vigent, ja que no comporta canvis en la classificació del sòl, ni en l'ús global residencial.  
  
Queda motivada i suficientment justificada l'alternativa triada.  
Respecte del procediment, queda regulat en els articles 52 i 53 del Decret legislatiu 1/2021, en el qual s'inclou una primera fase, actuacions previstes fins a l'obtenció de l'informe ambiental.  
I una segona fase, regulada en els articles 61 i següents del Decret legislatiu 1/2021, una vegada s'haja obtingut l'informe ambiental i territorial estratègic, en el qual se substanciarà el procediment urbanístic pròpiament dit.  
  
J) Conclusions  
Analitzada la proposta de modificació puntual, cal considerar que esta actuació quedaria emmarcada en l'article 46.3 i l'annex VIII del TRLOTUP.  
Per això, la proposta de modificació puntual no té incidència significativa en el model territorial d'este municipi i no presenta efectes significatius sobre el medi ambient.  
D'acord amb això, s'acorda:  
  
Primer  
Emetre informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual núm. 12 del PGOU, per no tindre efectes significatius sobre el medi ambient. Correspon continuar la tramitació de la modificació puntual del Pla general d'acord amb la seua normativa específica.  
  
L'informe ambiental i territorial estratègic perdrà la seua vigència si no s'aprova la modificació puntual núm. 12 del PGOU, en el termini màxim de quatre anys des de la seua publicació en el Diari Oficial de la Generalitat Valenciana.  
  
Tavernes Blanques, 22 de març de 2024.- L'alcalde: Arturo Ros Ribes.